## Rješenje Ustavnog suda Republike Hrvatske broj U-III-723/1995. od 15. studenoga 1995.

### NN 98/1995 (5.12.1995.), Rješenje Ustavnog suda Republike Hrvatske broj U-III-723/1995. od 15. studenoga 1995.

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od dopredsjednika
Suda Mr. Hrvoja MomČinovića, kao predsjednika Vijeća i sudaca Mr. Vojislava
Kučekovića i Mladena Žuvele, kao članova Vijeća u postupku povodom ustavne
tužbe T. P. iz P., na sjedniei održanoj dana 15. studenoga 1995. godine
jednoglasno je donijelo slijedeće

# RJEŠENJE

### USTAVNOG SUDA REPUBLIKE HRVATSKE BROJ U-III-723/1995. OD 15. STUDENOGA 1995.

I Ustavna tužba se odbacuje.

II. Rješenje će se objaviti u "Narodnim novinama".

Obrazloženje

T. P. iz P. podnio je ustavnu tužbu navodeći da su rješenjem Hrvatske
odvjetničke komore broj:1890/94 od 22. svibnja 1995. godine kojim mu je
obustavljeno pravo na obavljanje odvjetništva i rješenjem Upravnog odbora
istog tijela kojim je odbijena žalba podnijeta protiv navedenog rješenja,
povrijedena ustavna prava iz članaka 18. stavak 1.,19. i 54. Ustava Republike
Hrvatske.

Ustavna tužba nije dopuštena.

Na temelju članka 28. Ustavnog zakona o Ustavnom sudu Republike Hrvatske
("Narodne novine", broj 13/91 - nastavno Ustavni zakon) svatko
može podnijeti Ustavnom sudu ustavnu tužbu ako smatra da mu je odlukom
sudbene, upravne vlasti ili drugih tijela koja imaju javne ovlasti, povrijeđeno
jedno od Ustavom utvrđenih sloboda i prava čovjeka i gradanina - ustavno
pravo (stavak 1).

Ustavna se tužba može podnijeti tek nakon što je iscrpljen dopušteni
pravni put (stavak 2.), a u stvarima u kojima je dopušten upravni spor,
odnosno revizija u parničnom ili izvanparničnom postupku pravni put je
iscrpljen nakon što je odlučeno i o tim pravnim sredstvima (stavak 3.).

U konkretnom slučaju nije iscrpljen dopušteni pravni put budući da je
podnositelju ustavne tužbe zbog povrede ustavnih prava dopušten drugi pravni
put.

Istodobno je u ustavnoj tužbi, na temelju članka 53. Poslovnika Ustavnog
suda Republike Hrvatske ("Narodne novine", broj: 29/94 - nastavno
Poslovnik Suda) stavljen prijedlog za odgodu izvršenja osporenog rješenja,
a do donošenja odluke o ustavnoj tužbi.

Drugi pravni put zaštite, dopušten je člankom 60. Zakona o odvjetništvu
("Narodne novine", broj: 9/94), u skladu s kojim je dopušten
prigovor Vrhovnom sudu Republike Hrvatske protiv rješenja koje se odnosi
na stjecanje, mirovanje, obustavu ili gubitak prava na obavljanje odvjetništva.

Iz navoda ustavne tužbe vidljivo je da je podnositelj pravo dano člankom
60. Zakona o odvjetništvu koristio te Vrhovnom sudu Republike Hrvatske
podnio prigovor, o kojem još nije odlučeno pa dopušteni pravni put nije
iscrpljen.

Prema navedenoj, izričitoj odredbi stavka 2. članka 28. Ustavnog zakona,
podnositelj može podnijeti ustavnu tužbu nakon što iscrpi dopušteni pravni
put.

Dakle, upravo zbog navedene dopuštenosti drugog pravnog puta, ustavna
tužba nije dopuštena.

Slijedom izloženog, a temeljem članka 58. Poslovnika Ustavnog suda Republike
Hrvatske ("Narodne novine", broj 29/94) riješeno je kao u izreci.

Odluka o objavi iz točke II. izreke temelji se na odredbi članka 20.
stavak 1. Ustavnog zakona.

Broj: U-III-723/1995.

Zagreb,15. studenoga 1995.

USTAVNI SUD REPUBLIKE HRVATSKE

Predsjednik Vijeća

**mr. Hrvoje Momčinović**, v. r.

Rješenje, NN 98/1995-1648